
DR.31.10.2017                                                        103                   

 
rawatan hemodialisis. Dalam masa yang sama, saya ingin mengucapkan terima kasih kepada 
kerajaan yang menyediakan peruntukan sebanyak RM50 juta bagi bantuan hemodialisis. 

Saya ingin mendapat penjelasan, berapakah ramai pesakit buah pinggang yang 
mendapat rawatan hemodialisis di seluruh negara? Sama ada di hospital kerajaan dan klinik 
swasta dan nyatakan langkah kerajaan bagi memastikan setiap pesakit mendapat rawatan 
hemodialisis yang sempurna. Saya ingin juga mendapat penjelasan bagaimanakah 
volunteering card insurance semakan dilaksanakan dan sejauh manakah ia dapat membantu 
pesakit kronik. 

 Berhubung dengan kesihatan ini, saya juga ingin menyentuh dengan perkhidmatan 
ideologi yang terdapat di hospital kerajaan. Perkhidmatan ini diperlukan oleh kanak-kanak, 
remaja, dewasa dan orang tua. Saya difahamkan hanya UIA, UKM dan USM sahaja yang 
melahirkan graduan dalam bidang audiologi ini iaitu seramai 60 orang setahun. Sedangkan 
keperluan sebenar adalah 90 hingga 100 orang setahun. Walaupun perkhidmatan audiologist 
amat diperlukan di hospital-hospital dan klinik-klinik kesihatan kerajaan, tetapi 
pengambilannya dalam perkhidmatan kerajaan dikatakan amat terhad. Oleh itu, saya ingin 
mendapat tahu bilangan audiologist dan pakar audiologist yang berkhidmat di hospital dan 
klinik-klinik kesihatan kerajaan dan masa kini dan apakah langkah kerajaan bagi 
meningkatkan lagi bilangan audiologist yang berkhidmat di hospital kerajaan dan swasta. 

 Tuan Yang di-Pertua, berkaitan dengan Kementerian Sumber Asli dan Alam Sekitar. 
Seterusnya, saya ingin menyentuh berhubung dengan sumber asli alam sekitar yang 
mendapat peruntukan sebanyak RM2.5 bilion bagi Bajet 2018 ini iaitu RM1.8 bilion untuk 
belanja mengurus dan RM1.44 bilion bagi belanja pembangunan membuktikan kecekapan 
dan kemantapan pengurusan kementerian ini dan mampu menyediakan peruntukan yang 
lebih besar untuk projek pembangunan walaupun mendapat peruntukan yang agak kecil.  

 Saya ingin mengalu-alukan langkah kerajaan semasa Bajet 2017 lalu 
memperuntukkan sebanyak 69 projek rancangan tambatan banjir dengan peruntukan 
sebanyak RM495 juta. Saya mohon kerajaan mempertimbangkan peruntukan untuk 
rancangan tambatan banjir Sungai Tengar di Sabak Bernam yang merangkumi kawasan 
benteng Sungai Air Tawar dan benteng Tebuk Mendeling dengan anggaran kos RM10 juta. 
Tambatan banjir ini amat mendesak. Ini kerana benteng-benteng tersebut telah menjadi 
rebak dan putus. Malah apabila benteng-benteng ini di perbaiki semula, benteng-benteng 
tersebut akan runtuh sekali lagi. Ini kerana disebabkan oleh pengaruh air pasang dan ombak 
yang dihasilkan oleh kapal-kapal nelayan Sungai Bernam adalah merupakan laluan utama 
kapal-kapal nelayan yang berlabuh di Hutan Melintang, Perak.  

Akibatnya, ombak-ombak yang dihasilkan oleh kapal-kapal telah menghakis tebing 
sungai dan ini sentiasa memerlukan pembaikan. Saya difahamkan kos pembaikan yang 
berterusan adalah lebih tinggi berbanding dengan pembinaan satu struktur tambatan banjir 
yang dijangka akan dapat menangani masalah ini secara lebih berkesan dan kos efektif. 
Sekiranya benteng Sungai Air Tawar dan benteng Sungai Mendeling ini rebak dan putus ia 
akan mengakibatkan banjir di kawasan PPRT Sungai Tengah Utara. Setiap kali berlaku air 
pasang yang besar penduduk PPRT akan terancam dan perlu berjaga-jaga kerana 
kemungkinan akan berlaku banjir. Ada beberapa lot tanah kerajaan dan lot kebun, kampung 
berhampiran yang akan turut terjejas. Saya berharap kerajaan khususnya Kementerian 
Sumber Asli dan Alam Sekitar akan terus mencari jalan untuk mengatasi masalah yang 
dihadapi. 

Tuan Yang di-Pertua, berkaitan tentang Kementerian Dalam Negeri. Saya mengalu-
alukan langkah kerajaan memperuntukkan sebanyak RM13.8 bilion untuk kementerian KDN. 
Sehubungan dengan ini saya ingin membangkitkan tentang cadangan membina ibu pejabat 
polis daerah IPD Sabak Bernam yang telah dipohon semenjak tahun 2007 lagi. IPD Sabak 
Bernam telah diwujudkan semenjak 3 April 1983 lagi. Bangunan selama 33 tahun ini sudah 
banyak kerosakan serta tidak sesuai dengan perkembangan perbandaran Sungai Besar dan 
Sabak Bernam yang pesat. 

Keperluan untuk membina lokap yang baru juga adalah mendesak memandangkan 
kesesakan yang selalu berlaku di lokap. Kawasan pentadbiran IPD Sabak Bernam ini meliputi 
kawasan seluas 98,160.71 hektar dengan jumlah penduduk melebihi 131,000 orang. Saya 
memohon agar Kementerian Dalam Negeri (KDN) menimbangkan dan memberikan 
kelulusan cadangan Ibu Pejabat Polis Sabak Bernam, kuarters pegawai dan cadangan 
pembinaan Pondok Polis Bagan Terap yang dianggarkan berjumlah 61 juta. 



rawatan hemodialisis. Dalam masa yang sama, saya ingin mengucapkan terima kasih kepada kerajaan yang menyediakan peruntukan sebanyak RM50 juta bagi bantuan hemodialisis. Saya ingin mendapat penjelasan, berapakah ramai pesakit buah pinggang yang mendapat rawatan hemodialisis di seluruh negara? Sama ada di hospital kerajaan dan klinik swasta dan nyatakan langkah kerajaan bagi memastikan setiap pesakit mendapat rawatan hemodialisis yang sempurna. Saya ingin juga mendapat penjelasan bagaimanakah volunteering card insurance semakan dilaksanakan dan sejauh manakah ia dapat membantu pesakit kronik. Berhubung dengan kesihatan ini, saya juga ingin menyentuh dengan perkhidmatan ideologi yang terdapat di hospital kerajaan. Perkhidmatan ini diperlukan oleh kanak-kanak, remaja, dewasa dan orang tua. Saya difahamkan hanya UIA, UKM dan USM sahaja yang melahirkan graduan dalam bidang audiologi ini iaitu seramai 60 orang setahun. Sedangkan keperluan sebenar adalah 90 hingga 100 orang setahun. Walaupun perkhidmatan audiologist amat diperlukan di hospital-hospital dan klinik-klinik kesihatan kerajaan, tetapi pengambilannya dalam perkhidmatan kerajaan dikatakan amat terhad. Oleh itu, saya ingin mendapat tahu bilangan audiologist dan pakar audiologist yang berkhidmat di hospital dan klinik-klinik kesihatan kerajaan dan masa kini dan apakah langkah kerajaan bagi meningkatkan lagi bilangan audiologist yang berkhidmat di hospital kerajaan dan swasta. Tuan Yang di-Pertua, berkaitan dengan Kementerian Sumber Asli dan Alam Sekitar. Seterusnya, saya ingin menyentuh berhubung dengan sumber asli alam sekitar yang mendapat peruntukan sebanyak RM2.5 bilion bagi Bajet 2018 ini iaitu RM1.8 bilion untuk belanja mengurus dan RM1.44 bilion bagi belanja pembangunan membuktikan kecekapan dan kemantapan pengurusan kementerian ini dan mampu menyediakan peruntukan yang lebih besar untuk projek pembangunan walaupun mendapat peruntukan yang agak kecil. Saya ingin mengalu-alukan langkah kerajaan semasa Bajet 2017 lalu memperuntukkan sebanyak 69 projek rancangan tambatan banjir dengan peruntukan sebanyak RM495 juta. Saya mohon kerajaan mempertimbangkan peruntukan untuk rancangan tambatan banjir Sungai Tengar di Sabak Bernam yang merangkumi kawasan benteng Sungai Air Tawar dan benteng Tebuk Mendeling dengan anggaran kos RM10 juta. Tambatan banjir ini amat mendesak. Ini kerana benteng-benteng tersebut telah menjadi rebak dan putus. Malah apabila benteng-benteng ini di perbaiki semula, benteng-benteng tersebut akan runtuh sekali lagi. Ini kerana disebabkan oleh pengaruh air pasang dan ombak yang dihasilkan oleh kapal-kapal nelayan Sungai Bernam adalah merupakan laluan utama kapal-kapal nelayan yang berlabuh di Hutan Melintang, Perak. Akibatnya, ombak-ombak yang dihasilkan oleh kapal-kapal telah menghakis tebing sungai dan ini sentiasa memerlukan pembaikan. Saya difahamkan kos pembaikan yang berterusan adalah lebih tinggi berbanding dengan pembinaan satu struktur tambatan banjir yang dijangka akan dapat menangani masalah ini secara lebih berkesan dan kos efektif. Sekiranya benteng Sungai Air Tawar dan benteng Sungai Mendeling ini rebak dan putus ia akan mengakibatkan banjir di kawasan PPRT Sungai Tengah Utara. Setiap kali berlaku air pasang yang besar penduduk PPRT akan terancam dan perlu berjaga-jaga kerana kemungkinan akan berlaku banjir. Ada beberapa lot tanah kerajaan dan lot kebun, kampung berhampiran yang akan turut terjejas. Saya berharap kerajaan khususnya Kementerian Sumber Asli dan Alam Sekitar akan terus mencari jalan untuk mengatasi masalah yang dihadapi. Tuan Yang di-Pertua, berkaitan tentang Kementerian Dalam Negeri. Saya mengalu- alukan langkah kerajaan memperuntukkan sebanyak RM13.8 bilion untuk kementerian KDN. Sehubungan dengan ini saya ingin membangkitkan tentang cadangan membina ibu pejabat polis daerah IPD Sabak Bernam yang telah dipohon semenjak tahun 2007 lagi. IPD Sabak Bernam telah diwujudkan semenjak 3 April 1983 lagi. Bangunan selama 33 tahun ini sudah banyak kerosakan serta tidak sesuai dengan perkembangan perbandaran Sungai Besar dan Sabak Bernam yang pesat. Keperluan untuk membina lokap yang baru juga adalah mendesak memandangkan kesesakan yang selalu berlaku di lokap. Kawasan pentadbiran IPD Sabak Bernam ini meliputi kawasan seluas 98,160.71 hektar dengan jumlah penduduk melebihi 131,000 orang. Saya memohon agar Kementerian Dalam Negeri (KDN) menimbangkan dan memberikan kelulusan cadangan Ibu Pejabat Polis Sabak Bernam, kuarters pegawai dan cadangan pembinaan Pondok Polis Bagan Terap yang dianggarkan berjumlah 61 juta.